**Urc din ultimul strop al iernii**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Urc din ultimul strop al iernii,

Urmez mugurul din interior,

Desfăcându-mi aripile.

Lovesc fructul,

urc în cântecul păsării,

floarea s-a împlinit cu mine;

m-am oprit la o fereastră deschisă,

și câtă limpezime s-a ivit în ochii copilului

când m-a vazut!

Era singurul lucru fără de pată pe care îl văzusem.

De ce aș fi altfel decât soarele

când mă privesc în floare?

Am văzut timpul cum se rupe între două picături de rouă,

vocea de nicăieri sună greoi,

amintindu-mi c-am rămas copilă…